Държавен вестник, бр. 42, 2025 г., стр. 21

БРОЙ  42	
Д Ъ Р Ж А В Е Н  В Е С Т Н И К 	
СТР.  21   
§ 31. В чл. 52б, ал. 6 думите „приложение 
№ 35“ се заменят с „приложение № 47“.
§ 32. В чл. 53 се правят следните изменения 
и допълнения:
1. В ал. 1:
а) в т. 2 след думите „касова бележка“ се 
добавя „за продажба/сторно операция“;
б) в т. 3 думите „левовата равностойност 
на“ се заличават.
2. В ал. 2:
а) в т. 2 след думите „касова бележка“ се 
добавя „за продажба/сторно операция“;
б) в т. 3 думите „левовата равностойност 
на“ се заличават.
§ 33. В чл. 56 се правят следните допъл­
нения:
1. Създава се ал. 4а:
„(4а) Одобряване на програмна модифика­
ция на ИАСУТД и издаване на допълнение 
към свидетелство за съответствие съгласно 
приложение № 5а и вписването му в регистъра 
по чл. 10, ал. 9 или издаването на мотивиран 
отказ се извършва по реда на чл. 10.“
2. В ал. 8, изречение второ след думите 
„от издаване на“ се добавя „допълнение към“.
3. Създават се ал. 9 и 10:
„(9) Срокът за изпитване на ИАСУТД е 60 
дни, считано от датата на подаване на заяв­
ката за изпитване в Българския институт по 
метрология. Комисията по чл. 10, ал. 5 може 
да изисква допълнителна информация, кори­
гиране на предоставената документация по 
чл. 8, ал. 3 и 6 или отстраняване на несъот­
ветствия. При констатирани несъответствия се 
допуска срокът да се удължи, но не повече от 
1 година. В тези случаи срокът за изпитване 
започва да тече от момента на предоставяне­
то на допълнителната информация и/или от 
отстраняване на несъответствието.
(10) В случай че заявителят няма въз­
можност за започване или за приключване 
на започнато изпитване в реални условия на 
ИАСУТД в обект в срока по ал. 9, комисията 
по чл. 10, ал. 5 изготвя и подписва отрица­
телно становище и изпитването на ИАСУТД 
се прекратява.“
§ 34. Член 57 се отменя.
§ 35. В чл. 59 се правят следните изменения 
и допълнения:
1. Алинея 1 се изменя така:
„(1) Контролни изпитвания на одобрени­
те типове ФУ и на единични бройки ФУ се 
извършват по предложение на органите на 
НАП, лица по чл. 3 или БИМ, когато въз­
никнат съмнения за несъответствие на ФУ 
с изискванията. Контролните изпитвания се 
извършват от БИМ с участието на между­
ведомствената комисия по чл. 10, ал. 5 и в 
присъствието на производителя/вносителя на 
ФУ. За резултатите от изпитванията комисията 
изготвя становище.“
2. Създават се ал. 1а и 1б:
„(1а) Контролни изпитвания на ЕСФП се 
извършват в лабораторни условия в БИМ, 
след което в реални условия в обект.
(1б) Производителят/вносителят на ФУ 
представя в БИМ в едномесечен срок от датата 
на уведомителното писмо от БИМ образец от 
одобрения тип ФУ, подлежащ на контролни 
изпитвания.“
3. Създава се ал. 3а:
„(3а) Когато в хода на контролните из­
питвания на ФУ се констатират отстраними 
несъответствия, които не влияят на фискал­
ните функции и е необходимо да се промени 
версията на фърмуера на ФУ, при положител­
но становище на комисията по чл. 10, ал. 5 
председателят на БИМ издава допълнение 
към свидетелство за одобрен тип за новата 
версия на фърмуера на ФУ.“
4. Алинея 4 се изменя така:
„(4) Срокът по ал. 3 започва да тече от 
датата на получаване на заповедта от произ­
водителя или вносителя.“
§ 36. В чл. 59а се правят следните изме­
нения и допълнения:
1. Алинея 1 се изменя така:
„(1) Лицата по чл. 118, ал. 9 и 10 ЗДДС по­
дават в НАП данни чрез електронен документ 
за доставка (ЕДД) съгласно приложение № 22 
или електронен документ за получаване (ЕДП) 
съгласно приложение № 23 за доставката и 
движението на доставените/получените коли­
чества течни горива, както и за промяната в 
тях, отнасяща се до цялото количество гориво 
или до част от него, в случаите, когато данни­
те не са декларирани с електронен акцизен 
данъчен документ (еАДД)/митническа декла­
рация на внос (МД-внос) и са задължителни 
за подаване съгласно наредбата.“
2. Създават се ал. 1а, 1б и 1в:
„(1а) Всеки ЕДД, ЕДП, както и подаде­
ните данни за доставени количества горива 
по документ (еАДД или МД-внос), въведени 
чрез ЕСФП, съдържат задължително уникален 
контролен номер (УКН) на еАДД или митни­
чески референтен номер (МРН) на МД-внос.
(1б) Въвеждането на УКН на еАДД за 
доставени количества горива по документ, 
постъпили в обект с ЕСФП, се извършва 
чрез баркод четец в срок до края на деня на 
получаване на горивото в обекта. В случа­
ите на освободени доставки от лицензиран 
складодържател, регистриран по Закона за 
акцизите и данъчните складове, на втечнен 
нефтен газ (LPG) в бутилки за отопление, 
продадени на физически лица, които не са 
еднолични търговци, въвеждането на УКН 
в ЕСФП се извършва в деня на издаване на 
обобщения акцизен данъчен документ.